 NA RICHARD MUNGUTI WASHUKIWA wanane waliokula njama ya kumlaghai mfanyabiashara Dola za Amerika, USD 36,000 (sawa na Sh5.4 milioni thamanai ya Kenya) wakidai watamsafirishia hadi Dubai kutoka Kenya Dola 4 bilioni (Sh608.8 bilioni), watasalia rumande hadi Jumanne, Novemba 21, 2023 wiki ijayo mahakama itakapoamua hatma yao. Wanane hao, wenye umri kati ya miaka 19 hadi 35 walishtakiwa mbele ya hakimu mwandamizi Bi Wandia Nyamu. Wanane hao ni Peter Kisanya Modava, Noah Odhiambo Ouma, Peter Makisi Aura, Kavombo Hean Karenga, Brian Waweru Njoroge, Moses Otieno Oduor, Mercy Cheptoo na Charity Njeri Gachuhi. Washtakiwa hao walidaiwa kati kwamba kati ya Oktoba 24 na Novemba 15, 2023 katika mabohari ya Viraj eneo la Embakasi walikula njama kumlaghai Bw Omid Kharkhaneh Sh5,485,680 wakijifanya wangelimsafirishia USD ($) 4,000,000,000 (Sh608.8 bilioni) kutoka Kenya hadi Dubai. Washtakiwa hao walikabiliwa na mashtaka mengine ya kupatikana na sare za maafisa wa idara ya polisi. Pia walishtakiwa kwa kupatikana na Dola feki, USD 13, 800 (Sh2 milioni). Waliomba mahakama kuachiliwa kwa dhamana. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  